Document ID: 32005D0421

32005D0421
L 143/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 юни 2005 година
за изменение на допълнение Б към приложение IХ от Акта за присъединяване от 2003 година относно някои предприятия в секторите на месото, млякото и рибата в Литва
(нотифицирано под номер С(2005) 1633)
(текст от значение за ЕИП)
(2005/421/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия (1), и по-специално приложение IХ, глава 5, раздел Б, подраздел I, буква г) от него,
като има предвид, че:
(1)
На Литва са дадени преходни периоди за някои предприятия, изброени в допълнение Б към приложение IХ от Акта за присъединяване от 2003 г.
(2)
Допълнение Б към приложение IХ от Акта за присъединяване от 2003 г. е било изменено с Решения 2004/472/ЕО (2) и 2004/473/ЕО (3) на Комисията.
(3)
Според официална декларация на компетентния орган на Литва някои предприятия в секторите на месото, млякото и рибата са приключили процеса на адаптиране към стандартите и отговарят изцяло на изискванията на законодателството на Общността. От друга страна някои предприятия са преустановили дейността си.
(4)
Следователно допълнение Б към приложение IХ от Акта за присъединяване от 2003 г. следва да бъде изменено. За по-голяма яснота следва то да бъде заменено с друго допълнение.
(5)
Постоянният комитет по хранителната верига и здравето на животните е уведомен за мерките, предвидени в настоящето решение,
ПРИЕ НАСТОЯЩОТО РЕШЕНИЕ:
Член 1
Допълнение Б към приложение IХ към Акта за присъединяване от 2003 г. се заменя с приложението към настоящето решение.
Член 2
Адресати на настоящото решение са държавите-членки.
Съставено в Брюксел на 3 юни 2005 година.

Labels: 17
7
0
6
18
15